《巩使君一新社稷坛宇次汪倅韵》
宋代·虞俦

岿然坛宇俯清流，须信规摹跨别州。
端为苴茅崇屏翰，要知束楚贵绸缪。
治聋有酒烦分馈，宰肉何人叹滞留。
天欲吾公安社稷，未宜小试羡三休。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。